CELEX: 32011R1202
Language: ro
Date: 2011-11-18 00:00:00
Title: Regulamentul de punere în aplicare (UE) nr. 1202/2011 al Comisiei din 18 noiembrie 2011 privind clasificarea anumitor mărfuri în Nomenclatura combinată

23.11.2011   
            
            
               RO
            
            
               Jurnalul Oficial al Uniunii Europene
            
            
               L 305/10
            
         REGULAMENTUL DE PUNERE ÎN APLICARE (UE) NR. 1202/2011 AL COMISIEI
   din 18 noiembrie 2011
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 noiembrie 2011.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (cod TARIC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Panou cu cristale lichide (LCD) (denumit „modul LCD”) cu diagonala de aproximativ 66 cm (26 inchi), compus dintr-un strat de cristale lichide cu matrice activă inserat între două plăci de sticlă și prevăzut cu conectori.
                  Între prima placă de sticlă și stratul de cristale lichide se află o matrice de tranzistori cu film subțire (TFT) care furnizează voltajul necesar pentru pixeli.
                  Între stratul de cristale lichide și a doua placă de sticlă se află un filtru RGB care controlează culorile imaginii afișate.
                  Panoul este prevăzut cu mai mulți conectori în formă de benzi. Fiecare conector este constituit din circuite integrate miniaturale (denumite „source drivers IC”) pe circuite imprimate flexibile. Aceste circuite integrate miniaturale permit trecerea semnalelor de putere și de control și convertesc și transmit date de la plăcile cu circuite imprimate (conectate după importare) la fiecare pixel al matricei active de cristale lichide.
                  Modulul este utilizat la fabricarea monitoarelor sau a aparatelor receptoare de televiziune de la poziția 8528.
               
               
                  8529909244
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 2 litera (b) la secțiunea XVI, precum și pe baza textului codurilor NC 8529, 8529 90 și 8529 90 92 și a codului TARIC 8529909244.
                  Întrucât modulul LCD este echipat cu circuite integrate miniaturale care sunt mai mult decât simple conexiuni electrice (conexiuni pentru alimentarea cu energie), clasificarea la poziția 9013 ca dispozitiv cu cristale lichide cu matrice activă este exclusă [a se vedea și Notele explicative ale SA aferente poziției 9013 (1)].
                  Întrucât modulul constă într-un strat TFT cu cristale lichide inserat între două plăci de sticlă și echipat cu elemente electronice de comandă pentru adresarea pixelilor, utilizat la fabricarea monitoarelor sau a aparatelor receptoare de televiziune de la poziția 8528, el este considerat a fi o parte destinată exclusiv sau în principal aparatelor de la poziția 8528, inclusă la codul NC 8529 90 92.
                  Produsul trebuie clasificat așadar la codul TARIC 8529909244 ca modul LCD care constă exclusiv în una sau mai multe plăci din sticlă sau din material plastic TFT, necombinate cu un dispozitiv „touch screen”, cu sau fără retroiluminare, cu sau fără alimentare pentru retroiluminare, cu una sau mai multe plăci cu circuite imprimate prevăzute cu elemente electronice de comandă numai pentru adresarea pixelilor.